മില്മ ഭരണസമിതി ആദ്യമായി ഇടതുപക്ഷത്തിന് കെ എസ് മണി ചെയര്മാന് തിരുവനന്തപുരം സംസ്ഥാനത്ത് ആദ്യമായി മില്മ ഭരണസമിതി ഇടതുപക്ഷത്തിന്. 35 വര്ഷത്തിനുശേഷമാണ് കേരള സഹകരണ ക്ഷീര വിപണന ഫെഡറേഷന് മില്മ ഭരണസമിതി തലപ്പത്ത് എല്ഡിഎഫ് നേതൃത്വം നല്കുന്ന ഭരണസമിതി എത്തുന്നത്. ബുധനാഴ്ച മില്മ ആസ്ഥാനത്ത് നടന്ന തെരഞ്ഞെടുപ്പില് മില്മ ചെയര്മാനായി കെ എസ് മണി തെരഞ്ഞെടുക്കപ്പെട്ടു. അഞ്ചിനെതിരെ ഏഴ് വോട്ടുകള്ക്കാണ് ജയം. നിലവില് മില്മ മലബാര് മേഖലാ ചെയര്മാനാണ് കെ എസ് മണി. മില്മ ചെയര്മാനായിരുന്ന പി എ ബാലന് നിര്യാതനായതിനേത്തുടര്ന്നാണ് തെരഞ്ഞെടുപ്പ് നടന്നത്. എറണാകുളം മേഖലയ്ക്ക് മാത്രമാണ് യുഡിഎഫ് നേതൃത്വത്തിലുള്ള ഭരണ സമിതി ഉള്ളത്. എല്ഡിഎഫ് നേതൃത്വത്തിലുള്ള ഭരണസമിതിയാണ് മലബാര് മേഖലയിലും. തിരുവനന്തപുരം മേഖലാ ഭരണസമിതി പിരിച്ചുവിട്ടതിനേത്തുടര്ന്ന് അഡ്മിനിസ്ട്രേറ്റര് ഭരണത്തിലായിരുന്നു. 2020 മുതല് മലബാര് മേഖല യൂണിയന് പ്രസിഡന്റായ കെ എസ് മണി പാലക്കാട് സ്വദേശിയാണ്. മൂന്ന് പതിറ്റാണ്ടിലെറെയായി ക്ഷീര സഹകരണ രംഗത്ത് പ്രവര്ത്തിക്കുന്ന മണി പാല് സംഭരണത്തിനും വിതരണത്തിനും പുറമേ മൂല്യവര്ധിത ഉത്പന്നങ്ങളിലൂടെ മില്മയുടെ സാന്നിധ്യം ശക്തമാക്കാന് യത്നിച്ച വ്യക്തിയാണ്. ജലജയാണ് ഭാര്യ. മക്കളായ അഭിലാഷും അമിത് കുമാറും മെക്കാനിക്കല് എന്ജിനീയര്മാരാണ്.